User:Tejas shamrao rahate

भाव लग्न  साधन

तात्कालार्क: सायन: स्वोदघ्ना: भोग्यांशा: खत्र्युद्घृता भोग्यकाल: ।

एवं यातांशैर्भवेद्याताकालो भोग्य: शोध्य$भीष्टनाडीपलेभ्य: ।।

तदनु जहीह गृहदयांश्च शेषं गगनगुणघ्नभशुद्धहल्लवाद्यम ।

सहितमजादिगृहैशुद्धपूर्वैर्भवति विलग्नमदो$यनांश हीनम् ।।

जिस दिन का और जिस समय का लग्न निर्धारण करना है उस दिन का इष्टकाल, अयनांश, और स्पष्ट सूर्य को नोट कर लेना चाहिये ।

इष्टकालिक स्पष्ट सूर्य मे अयनांश जोडकर सायन सूर्य बना लेना चाहिये ।

अयनांश कैसे निकालते है इसका विवरण अलग से दिया गया है पाठक गण इसी ब्लाग मे अयनांश साधन की रीति नामक पोस्ट पढ सकते है ।

सायन सूर्य के अंशों को 30 मे घटाकर भोग्यांश निकालकर नोट कर लेना चाहिये ।

इस भोग्यांश मे स्वोदय मान से गुणा कर 30 से भाग देने पर लब्धि पलादि भोग्य काल होता है ।

इस पलादि भोग्य काल को प्लात्मक इष्टकाल मे घटाकर शेष को सायन सूर्य की अग्रिम राशि के स्वोदय मान क्रम से घटाना चाहिए जितनी राशियों के स्वोदय मान घट जाये वो शुद्ध राशि और जो न घटे वह अशुद्ध राशि होता है । फिर शेष को 30 से गुणा करके अशुद्ध राशि के स्वोदय मान से भाग देने पर लब्धि अंशादि को मेषादि शुद्ध राशि मे जोडकर अयनांश घटाने से स्पष्ट लग्न होता है ।

।। उदाहरण ।।

माना कि हमे 21/09/2017 को दिन 10.00 AM वाराणसी उतर प्रदेश का लग्न ग्यात करना है ।

सबसे पहले अयनांश 24/54/35 नोट किया ।

इष्टकाल सूर्योदय विधि से 10/27/35 नोट किया ।

पंचांग से प्रातः कालीन सूर्य स्पष्ट 5/3/30/36 नोट किया ।सबसे पहले प्रातः कालीन सूर्य स्पष्ट मे इष्टकाल जोडकर इष्टकालिक सूर्य स्पष्ट प्राप्त करेंगे । जैसे सूर्य स्पष्ट 5/3/30/36 मे 10/27/35 जोडा तो इष्टकालिक स्पष्ट सूर्य 5/3/42/03 के रूप मे प्राप्त हुआ ।

अब इस स्पष्ट सूर्य मे अयनांश जोडकर सायन सूर्य बनायेगे । जैसे  5/3/43/03 मे अयनांश 24/54/35 जोडकर  5/28/36/38 सायन सूर्य हमने प्राप्त किया ।

अब 30 मे सायन सूर्य के अंशों को घटाया जैसे 30.00.00 मे 28.36.38 घटाया तो 1/23/22 भोग्यांश प्राप्त हुआ ।

इस भोग्यांश मे काशी का सायन सूर्य के स्वोदय मान 335 से गुणा किया जैसे 1/23/22 ×335 =464/41/50 आया इसमें 30 से भाग देने से लब्धि 15/29/23 पलादि भोग्य काल प्राप्त हुआ ।

इस पलादि भोग्य काल को पलादि इष्ट काल के पलात्मक मान 10×60+27=627 मे घटाया जैसे 627.00.00 मे 15.29.23 घटाया तो 611/30/37 आया ।

इसमें सायन सूर्य के अग्रिम राशि तुला का स्वोदय मान को  611-335 घटाया तो शेष 276/30/37 आया इसमें वृश्चिक का स्वोदय मान 345 घटाया मगर नही घटा अतः तुला राशि शुद्ध संग्यक और वृश्चिक राशि अशुद्ध के रूप मे प्राप्त हुआ ।

अब इसी शेष मे 30 से गुणा कर अशुद्ध राशि के स्वोदय मान 345 से भाग देने पर लब्धि अंशादि प्राप्त होगा जैसे 276/30/37 मे 30 से गुणा किया तो 8285/18/30 आया इसमें अशुद्ध राशि वृश्चिक का स्वोदय मान 345 से भाग दिया तो 24/0/55 अंशादि आया इसको शुद्ध राशि तुला के अंक 7 मे जोडा तो 7/24/0/55 आया इसमें अयनांश 24/54/35  घटाया तो 6/29/6/20 स्पष्ट लग्न प्राप्त हुआ ।

नोट- लग्न भुक्त और भोग्य दोनो रीति से निर्धारित किया जाता है यंहा हमने भोग्य रीति का प्रयोग किया है ।

।। इष्टकाल अल्प होने पर लग्न साधन की रीति ।।

भाग्योल्पकालात्खत्रिघ्नात्स्वोदयाप्तलवादियुक ।

रविरेव भवेलग्नं सषड्भार्कान्निशातनु: ।।

पूर्व श्लोक मे लग्न स्पष्ट करने की जो विधि बताया है उसमें प्राप्त भोग्यकाल से इष्टकाल अल्प हो तो (अर्थात् इष्टकाल से भोग्यकाल न घटे) तो उस पलात्मक इष्टकाल को ही 30 से गुणा करके सायन सूर्य राशि के स्वोदय मान से भागदेने पर जो अंशादि लब्धि प्राप्त हो उसको तात्कालिक स्पष्ट सूर्य मे जोडने से लग्न स्पष्ट होता है ।

होरा लग्न साधन

जन्म पत्रिका का निर्माण तीन वर्गों का होता है सप्त वर्गी, दश वर्गी, और षोडश वर्गी ।

सामान्यतः सप्त वर्गी जन्म पत्रिका ही ज्यादा प्रचलन मे है अतः हम सप्त वर्गी का ही वर्णन करते है ।

सप्त वर्गी के सात वर्गों के नाम इस प्रकार है लग्न, होरा, द्रेष्काण, सप्तमांश, नवमांश, द्वादशांश, और त्रिशांश ।

जन्म पत्रिका मे लग्न और चलित के बाद होरा चक्र का नम्बर आता है ।

सबसे पहले हम समझते है कि होरा का अर्थ क्या है । होरा राशि विभाजन का खंड है अर्थात् एक राशि किसी भी राशि के आधे भाग को होरा कहा जाता है जैसे लग्न 5 घटी की होता है तो उसका होरा अढाई घटी की होगा ।

यंहा प्रकरण राशि का है अतः राशि का आधा भाग होरा होता है इसको सही तरह समझने के लिये हम ऐसे समझ समझ सकते है कि एक राशि के दो भाग है प्रथम भाग को प्रथम होरा और द्वितीय भाग को द्वितीय होरा कह सकते है इस प्रकार देखा जाय तो एक राशि 30 अंश का होता है तो उसका आधा अर्थात् 15 अंश का प्रथम होरा होता है और प्रथम 15 अंश के बाद के 15 अंश द्वितीय होरा होता ।

इन राशियों के होरा स्वामी सूर्य और चंद्रमा होते है ।

सौर मंडल की राशियां भी सम विषम होती है अतः सम विषम के कारण होरा का क्रम भी सम विषम के अनुसार होता है जैसे ।

विषम राशि-  मेष,मिथुन, सिंह, तुला, धनु, और कुंभ है इन राशियों मे प्रथम होरा सूर्य का होता है और द्वितीय होरा चंद्रमा का होता है । अर्थात् विषम राशियों मे प्रथम होरा 1 से 15 अंश तक सूर्य का होरा होगा और 16 से 30 अंश तक चंद्रमा का होरा होता है ।

इसी प्रकार

सम राशि- वृष, कर्क, कन्या, वृश्चिक, मकर, मीन है इनके प्रथम होरा चंद्रमा  का है और द्वितीय होरा सूर्य  का होता है।

अर्थात् इन राशियों मे 1 से 15 अंश तक चंद्रमा  का होरा होगा और 16 से 30 अंश तक सूर्य का होरा होता है ।

।।होरा कुंडली का निर्माण ।।

जन्म पत्रिका के हर कुण्डली का एक लग्न होता है तो इस होरा कुंडली का भी लग्न निर्धारण करना होगा इसके लिये लग्न चक्र से यह देखे की लग्न सम है कि विषम है और कितने अंश पर जन्म है उस जन्म समय किसकी होरा थी वही होरा होरा कुंडली का लग्न होगा ।

उदाहरण के लिये हम यंहा एक ग्रह चक्र दे रहे है इसी से होरा कुंडली बनायेंगे ।

यदि इस चक्र को हम देखे तो सबसे पहले इसमें लग्न राशि अंश लिखा है इस चक्र मे लग्न तुला राशि का 29अंश 46 कला 33 विकला का है ।अर्थात् तुला राशि का प्रथम होरा 15 अंश व्यतीत हो चुका है और दूसरा होरा समाप्त होने वाला है । इसका मतलब है जातक का जन्म तुला लग्न के दूसरे होरा मे हुआ है ।

तुला राशि विषम राशि है अतः प्रथम होरा सूर्य की है और दूसरी होरा चंद्रमा की होती है अतः इस होरा कुंडली का लग्न चंद्र लग्न होगा ।

एक चौकोर चक्र के दो भाग करे प्रथम भाग लग्न होगा दूसरा भाग दूसरी होरा का होगा । प्रथम भाग मे लग्न को लिखे जैसे लग्न चंद्रमा की है तो कर्क लग्न लिखे और दूसरे भाग में सिंह लिखे अगर लग्न सिंह राशि का है तो प्रथम भाग मे सिंह (5)लिखे और दूसरे भाग मे कर्क (4)लिखे । तुला लग्न का दूसरी होरा के अनुसार इस होरा कुंडली का लग्न चंद्र लग्न है ।

इसी प्रकार सूर्यादि 9 ग्रहो को इस होरा चक्र मे स्थापित करना है जैसे सूर्य कन्या लग्न के 4 अंश पर है अर्थात् प्रथम होरा चंद्रमा की है इसलिये सूर्य को कर्क राशि मे स्थापित करे ।

चंद्रमा कन्या राशि का 15 अंश 59 कला 38 विकला का है अर्थात् 15 अंश व्यतीत हो चुका है और दूसरे होरा मे प्रवेश कर चुका है अतः कन्या राशि की दूसरी होरा सूर्य की है अतः चंद्रमा को सूर्य राशि मे स्थापित करे ।

इसी प्रकार मंगल सिंह राशि का 15 अंश 55 कला का है अतः सिंह राशि री दूसरी होरा चंद्रमा की है इसलिये मंगल को कर्क राशि मे स्थापित करे ।

बुध सिंह राशि का 20 अंश पर है अतः बुध भी कर्क राशि मे जायेगा अतः इसे कर्क राशि मे स्थापित करे ।

गुरू वृहस्पति तुला के प्रथम होरा मे है और तुला विषम राशि है अतः प्रथम होरा सूर्य का होगा अतः गुरू को सिंह राशि मे स्थापित करे ।

शुक्र सिंह राशि के 7 अंश पर है अतः प्रथम होरा होगा सिंह राशि विषम है अतः प्रथम होरा सूर्य का होता है इसलिये शुक्र को सिंह राशि मे स्थापित करेंगे ।

शनि वृश्चिक के 27 अंश पर है अतः दूसरी होरा सिद्ध हो रहा है और वृश्चिक राशि सम है अतः इसकी दूसरी होरा सूर्य की होगी अतः शनि को सिंह राशि मे स्थापित करे ।

इसी प्रकार राहु केतु को भी स्थापित करना चाहिए ।

- यदि कर्क राशि की होरा में सभी सौम्य ग्रह स्थित हों तो यह एक अनुकूल स्थिति है। इसके फ़लस्वरूप जातक सौम्य स्वभाव वाला, सम्पत्तिवान, धनी एवं सुखी होता है।

- यदि कर्क राशि की होरा में सभी क्रूर ग्रह स्थित हों तो यह प्रतिकूल स्थिति होती है। इसके परिणामस्वरूप जातक नीच कर्म करने वाला, निर्धन व दु:खी होता है।

- यदि सूर्य राशि की होरा में सभी क्रूर ग्रह विद्यमान हों तो यह एक अनुकूल स्थिति है। इसके परिणाम स्वरूप जातक साहसी, पराक्रमी व धनाढ्य होता है।

संतान नाशक योग

ज्योतिष के विद्वान ‘‘महर्षि पराशर’’ ने कहा है कि निःसंतान होने के मुख्यतः निम्न तीन योग होते हैं - 1. लग्नेश का निर्बल होना 2. पंचमेश का निर्बल होना 3. संतान कारक गुरु का निर्बल होना बाकी सभी नियम इन्हीं तीन नियमों के ही विभिन्न योग हैं। उदाहरण के लिये - 1. यदि राहु पंचमस्थ हो और मंगल द्वारा दृष्ट हो तो संतान की क्षति होती है। 2. यदि पंचमेश राहु हो व शनि के साथ पंचमस्थ हो और उन पर चंद्रमा की दृष्टि हो तो संतान हीनता का योग बनता है। 3. यदि पंचमेश निर्बल हो व गुरु ग्रह राहु के साथ हो तो सर्प शाप के कारण संतान का नाश होता है। ‘‘फलदीपिका’’ में निम्न योगों को निःसंतान योग कहा गया है

1.      यदि लग्न या चंद्रमा या गुरु से पंचमेश 6,8,12वें स्थान में हो।

2.      . यदि लग्न या चंद्रमा या गुरु से पंचम भाव में पाप ग्रह स्थित हो या दृष्ट हो और उस पर कोई शुभ प्रभाव न हो।

3.      यदि लग्न या चंद्रमा या गुरु से पंचम भाव पापकर्तरी योग में हो।

4.       यदि चंद्रमा पंचम भाव में विषम राशि में हो और उस पर सूर्य की दृष्टि हो।

5.      . यदि लग्न में पाप ग्रह हो, लग्नेश पंचमस्थ हो, पंचमेश तृतीयस्थ हो और चंद्रमा चतुर्थ भाव में हो। ‘‘सारावली’’ में कहा गया है कि यदि चंद्रमा किसी भाव से छठे भाव में हो तो उस भाव के कारकत्व का नाश करता है जिससे वह छठा है अथवा उस भाव से जिस संबंध का संकेत होता है, उसकी आयु को क्षीण करता है। अर्थात चंद्रमा यदि पंचम भाव से छठे भाव यानि दशम भाव में हो तो पंचम भाव के कारकत्व यानि संतान का नाश करता है या उसकी आयु को क्षीण करता है। ‘‘सर्वार्थ चिंतामणि’’ में भी कहा गया है कि यदि चंद्रमा दशम भाव (पंचम से छठा भाव) में हो, शुक्र यदि सप्तम भाव में हो और चतुर्थ भाव में पाप ग्रह हो तथा लग्नेश बुध के साथ हो तो परिवार की वृद्धि नहीं होती। ‘‘पाप ग्रह’’ - 1. यदि 12वें (पंचम से आठवां भाव) में हो तो संतान की आयु कम होती है या संतान ही नहीं होती। 2. यदि 8वें भाव में हो तो द्वितीय भाव यानि कुटुंब भाव पर पाप दृष्टि के कारण संतान का नाश होता है। 3. यदि चतुर्थ भाव (पंचम से द्वादश) में हो तो पंचम के कारकत्व यानि संतान का नाश करता है

संतान योग

ज्योतिषाचार्यों के अनुसार जब पंचम पर शुभ ग्रहों की दृष्टि पड़ रही हो तो संतान योग बनने की संभावनाएं प्रबल होती हैं। जब जातक की कुंडली में शुक्र अच्छा होता है तो वह गर्भ में शिशु कन्सीव होने के लिये एक शुभ योग बनाता है। अब गर्भ में शिशु स्वस्थ रहे और स्वस्थ ही वह जन्म ले इसके लिये बृहस्पति का शुभ होना मंगलकारी माना जाता है। लग्नेश एवं पंचमेश का संबंध भी संतानोत्पत्ति के लिये अच्छा योग बनाता है। बृहस्पति का लग्न में या भाग्य में या एकादश में बैठना और महादशा में चलना भी संतान उत्पति का प्रबल योग बनाता है। जब शुक्र पंचम को देख रहा हो या वह पंचमेश में हो तो इन परिस्थितियों में संतान पैदा होने की तमाम संभावनाएं जन्म लेती हैं

शीघ्र संतान प्राप्ति- पंचम भाव में मेष, वृष या कर्क राशि में राहु या केतु हो तो संतान सुख की प्राप्ति शीघ्र होती है। सप्तमेश की नवांश राशि के स्वामी पर लग्नेश, द्वितीयेश व नवमेश की दृष्टि हो तो संतान शीघ्र होती है। लग्नेश पंचम में हो तथा उस पर चंद्र की पूर्ण दृष्टि हो तो पुत्र संतान होती है। स्त्री का क्षेत्र सम राशि व सम नवांश में तथा पुरुष का बीज विषम राशि व विषम नवांश में हो तो अविलम्ब संतान की प्राप्ति शीघ्र होती है। बली गुरु पर लग्नेश की दृष्टि हो तो संतानोत्पत्ति शीघ्र होती है

पंचम में अल्पसुत राशि (वृष, सिंह, कन्या और वृश्चिक) में सूर्य हो, शनि अष्टम में हो और मंगल लग्न में हो। शनि लग्न में हो, गुरु अष्टम में हो और मंगल द्वादश में तथा पांचवें भाव में अल्पसुत राशि हो। चंद्र एकादश भाव में हो, गुरु से पांचवें भाव में पाप ग्रह हो और लग्न में कई ग्रह हों। संतान प्राप्ति का समय: लग्नेश, सप्तमेश, पंचमेश, गुरु एवं जो पांचवे भाव को देखने वाले ग्रहों में से किसी एक की महादशा या अंतर्दशा हो तो संतान की प्राप्ति होती है

पंचमेश या यमकंटक जिस राशि या नवांश में हो उससे त्रिकोण मंे जब गोचरवश गुरु आता है, तब भी संतान प्राप्ति होती है। लग्नेश जब गोचरवश- पंचमेश से योग करे, अपनी उच्च राशि में आए, अपनी स्वराशि में आए तब पुत्र प्राप्ति हो सकती है। यदि लग्नेश गोचरवश पंचम में आए या पंचमेश जहां स्थित है उस राशि में आए तब भी संतान प्राप्ति के लिए अनुकूल अवसर होता है पंचमेश जिस राशि में है उसका स्वामी, पंचमेश जिस नवांश में है उसका स्वामी, गुरु, गुरु जिस राशि में है उसका स्वामी गुरु जिस नवांश में है उसका स्वामी इनमें से कौन बलवान है? उपर्युक्त में जो बलवान हो उसकी दशा-अंतर्दशा में संतान प्राप्ति होती है

यह देखा जाए गुरु से पंचम कौन सा स्थान है? गुरु से पंचम में जो राशि हो उसका स्वामी किस राशि और नवांश में है? उस राशि या नवांश से जब त्रिकोण में गोचरवश गुरु आए तब संतान प्राप्ति होगी। यह भी देखिए कि चंद्र किस नक्षत्र में है। इस नक्षत्र का स्वामी और इस नक्षत्र से पांचवे नक्षत्र का स्वामी जो ग्रह हो उसकी राशि अंश, कला, विकला आपस में जोड़ लीजिए। जो योग आए, उस राशि अंश, कला, विकला, पर या उससे नवम, पंचम गोचरवश गुरु आए तो संतान प्राप्ति होगी

गर्भ ठहरने की स्थिति- यदि पुरुष की कुंडली में सूर्य और शुक्र अपनी राशि और अपने अंश में बलवान होकर उपचय स्थानों में जा रहे हों और स्त्री की कुंडली में मंगल और चंद्रमा अपने भाव और अंश में बलवान होकर उपचय स्थान में जा रहे हों तो गर्भ धारण का योग बनता है

संतान प्राप्ति में विलंब

पंचम स्थान, पंचमेश, पंचम स्थान पर शुभाशुभ प्रभाव व बृहस्पति का विचार मुख्‍यत: किया जाता है। मेष, मिथुन, सिंह, कन्या ये राशियाँ अल्प प्रसव राशियाँ हैं। वृषभ, कर्क, वृश्चिक, धनु, मीन ये बहुप्रसव राशियाँ हैं।

पंचमेश अशुभ नक्षत्र में हो तो संतान प्राप्ति में विलंब होता है।

* पंचम का राहु पहली संतान के लिए अशुभ होता है।

* लग्न पर पाप प्रभाव हो तो संतति विलंब से होती है।

* लग्न, षष्ठ, सप्तम या अष्टम का मंगल संतान प्राप्ति में विलंब कराता है। स्त्री-पुरुष दोनों की कुंडली

* स्त्री की कुंडली में लग्न पंचम, सप्तम, भाग्य या लाभ में शनि हो तो संतान देर से होती है।

* सूर्य-शनि युति संतान प्राप्ति में विलंब और संतान से मतभेद दिखाती है।

* प्रथम या सप्तम का मंगल (स्त्री के लिए) कष्ट से संतान प्राप्ति का सूचक है।

* पंचम स्थान पर पापग्रहों की दृष्टि संतान प्राप्ति में विलंब कराती है

ब्रह्माकाल मान

1000 महायुग= 1 कल्प = ब्रह्मा का 1 दिवस (केवल दिन) (चार खरब बत्तीस अरब मानव वर्ष; और यही सूर्य की खगोलीय वैज्ञानिक आयु भी है).

(दो कल्प ब्रह्मा के एक दिन और रात बनाते हैं)

30 ब्रह्मा के दिन = 1 ब्रह्मा का मास (दो खरब 59 अरब 20 करोड़ मानव वर्ष)

12 ब्रह्मा के मास = 1 ब्रह्मा के वर्ष (31 खरब 10 अरब 4 करोड़ मानव वर्ष)

50 ब्रह्मा के वर्ष = 1 परार्ध

2 परार्ध= 100 ब्रह्मा के वर्ष= 1 महाकल्प (ब्रह्मा का जीवन काल)(31 शंख 10 खरब 40अरब मानव वर्ष)

ब्रह्मा का एक दिवस 10,000 भागों में बंटा होता है, जिसे चरण कहते हैं:

चारों युग

4 चरण (1,728,000 सौर वर्ष)      सत युग

3 चरण (1,296,000 सौर वर्ष)      त्रेता युग

2 चरण (864,000 सौर वर्ष)  द्वापर युग

1 चरण (432,000 सौर वर्ष)  कलि युग

यह चक्र ऐसे दोहराता रहता है, कि ब्रह्मा के एक दिवस में 1000 महायुग हो जाते हैं

एक उपरोक्त युगों का चक्र = एक महायुग (43 लाख 20 हजार सौर वर्ष)

श्रीमद्भग्वदगीता के अनुसार "सहस्र-युग अहर-यद ब्रह्मणो विदुः", अर्थात ब्रह्मा का एक दिवस = 1000 महायुग. इसके अनुसार ब्रह्मा का एक दिवस = 4 अरब 32 करोड़ सौर वर्ष. इसी प्रकार इतनी ही अवधि ब्रह्मा की रात्रि की भी है.

एक मन्वन्तर में 71 महायुग (306,720,000 सौर वर्ष) होते हैं. प्रत्येक मन्वन्तर के शासक एक मनु होते हैं.

प्रत्येक मन्वन्तर के बाद, एक संधि-काल होता है, जो कि कॄतयुग के बराबर का होता है (1,728,000 = 4 चरण) (इस संधि-काल में प्रलय होने से पूर्ण पॄथ्वी जलमग्न हो जाती है.)

एक कल्प में 864,000,0000 - ८ अरब ६४ करोड़ सौर वर्ष होते हैं, जिसे आदि संधि कहते हैं, जिसके बाद 14 मन्वन्तर और संधि काल आते हैं

ब्रह्मा का एक दिन बराबर है:

(14 गुणा 71 महायुग) + (15 x 4 चरण)

= 994 महायुग + (60 चरण)

= 994 महायुग + (6 x 10) चरण

= 994 महायुग + 6 महायुग

= 1,000 महायुग

       चाँद्रकाल मान


 * एक तिथि वह समय होता    है, जिसमें सूर्य और चंद्र के बीच का     देशांतरीय कोण बारह अंश     बढ़ जाता है। तिथिसिद्धान्तका     खण्डतिथि और अखण्डतिथि के     हिसाब से दो भेद     है |वेदांगज्योतिषके अनुसार अखण्डतिथि माना     जाता है |जिस दिन     चान्द्रकला क्षीण हो जाता     है उस दिनको अमावास्या     माना जाता है | दुसरे     दिन सूर्योदय होते ही शुक्लप्रतिपदा,दुसरे दिन सूर्योदय     होते ही द्वितीया |इसी     क्रमसे १५दिनमे पूर्णिमा होती है |फिर     दुसरे दिन सूर्योदय होते     ही कृष्णप्रतिपदा| और फिर दुसरे     दिन सूर्योदय होते ही द्वितीया,और इसी क्रमसे     तृतीया चतुर्थी आदि होते है     |१४ वें दिनमे ही     चन्द्रकला क्षीण हो तो     उसी दिन कृष्णचतुरदशी टुटा     हुआ मानकर दर्शश्राद्धादि कृत्य     कीया जाता है | ऐसा     न होकर १५ वें     दिनमे ही चन्द्रकला क्षीण     हो तो तिथियाँ टुटे     विना ही पक्ष समाप्त     होता है | इस कारण     कभी २९ दिनका और     कभी ३० दिनका चान्द्रमास     माना जाता है | वेदांगज्योतिष     भिन्न सूर्यसिद्धान्तादि लौकिक ज्योतिषका आधार     में खण्डतिथि मानाजाता है | उनके मतमे     तिथियाँ दिन में किसी     भी समय आरम्भ हो     सकती हैं और इनकी     अवधि उन्नीस दिन से     अधिक छब्बीस घंटे तक     हो सकती है.


 * एक पक्ष या पखवाड़ा = पंद्रह    तिथियाँ


 * चान्द्रमास दो प्रकारका होता    है -एक अमान्त और     पूर्णिमान्त | पहला पक्ष शुक्लपक्षप्रतिपदा     से अमावास्या तक अर्थात् शुक्लादिकृष्णान्त     मास वेदांग ज्योतिष मानता     है | इसके अलावा सूर्यसिद्धान्तादि     लौकिक ज्योतिषके पक्षधर दुसरा पक्ष     मानते है |पूर्णिमान्त पक्ष     अर्थात् कृष्णप्रतिपदासे आरम्भ कर पूर्णिमातक     एक मास |


 * एक मास = २    पक्ष (पूर्णिमा से अमावस्या तक कृष्ण     पक्ष; और अमावस्या से पूर्णिमा तक शुक्ल     पक्ष)[3]


 * एक ॠतु =    २ मास


 * एक अयन = 3 ॠतुएं


 * एक वर्ष =    2 अयनका होता है     | [4]

वेदांग ज्योतिषके आधरमे पंचवर्षात्मक युग माना जाता है | हर ६०वर्षमे १२ युग व्यतित होजाता है | १२ युगौंके नाम आगे बताया जा चुका है | शुक्लयजुर्वेदसंहिता के मन्त्रौं २७|४५,३०|१५ ,२२|२८,२७|४५ ,२२|३१ मे पंचसंवत्सरात्मक युगका वर्णन है | ब्रह्माण्डपुराण१|२४|१३९-१४३, लिंगपुराण १|६१|५०-५४, वायुपुराण१|५३|१११-११५ म.भारत.आश्वमेधिक पर्व४४|२,४४|१८ कौटलीय अर्थशास्त्र २|२० सुश्रुतसंहिता सूत्रस्थान-६|३-९ पूर्वोक्त ग्रन्थ वेदांग ज्योतिषके अनुगामी है |

ऊष्ण कटिबन्धीय मापन[संपादित करें]


 * एक याम = 7½ घटि
 * 8 याम अर्ध दिवस = दिन    या रात्रि
 * एक अहोरात्र = नाक्षत्रीय दिवस (जो कि    सूर्योदय से आरम्भ होता     है)

अन्य अस्तित्वों के सन्दर्भ में काल-गणना[संपादित करें]

पितरों काल मान


 * 15 मानव दिवस = एक    पितॄ दिवस
 * 30 पितॄ दिवस = 1 पितॄ    मास
 * 12 पितॄ मास = 1 पितॄ    वर्ष
 * पितॄ जीवन काल    = 100 पितॄ वर्ष= 1200 पितृ मास = 36000 पितॄ     दिवस= 18000 मानव मास = 1500 मानव     वर्ष

देवताओं की काल गणना


 * 1 मानव वर्ष = एक    दिव्य दिवस
 * 30 दिव्य दिवस = 1 दिव्य    मास
 * 12 दिव्य मास = 1 दिव्य    वर्ष
 * दिव्य जीवन काल    = 100 दिव्य वर्ष= 36000 मानव वर्ष

विष्णु पुराण के अनुसार काल-गणना विभाग, विष्णु पुराण भाग १, तॄतीय अध्याय के अनुसार:

चार युग


 * 2 अयन (छः मास    अवधि, ऊपर देखें) = 360 मानव     वर्ष = एक दिव्य वर्ष
 * 4,000    + 400 + 400 = 4,800 दिव्य     वर्ष = 1 सत युग
 * 3,000    + 300 + 300 = 3,600 दिव्य     वर्ष = 1 त्रेता युग
 * 2,000    + 200 + 200 = 2,400 दिव्य     वर्ष = 1 द्वापर युग
 * 1,000    + 100 + 100 = 1,200 दिव्य     वर्ष = 1 कलि युग
 * 12,000    दिव्य वर्ष = 4 युग = 1 महायुग (दिव्य युग भी     कहते हैं)

ध्रुव नक्षत्र संज्ञा स्पष्टीकरण ?

१. ध्रुव (स्थिर) नक्षत्र :- ४ रोहिणी, १२ उत्तरा फाल्गुनी, २१ उत्तरा षाढा, २६ उत्तरा भाद्रपद !

इन नक्षत्रों में स्थिर कार्य करना चाहिए अर्थात वह कार्य जिनमे स्थिरता की जरुरत हो!

जैसे- ग्रह प्रवेश,बीज बोना, व्यपारारम्भ, ग्रहशांति आदि के कार्य, बाग़- बगीचा बनवाना,

धर्मशाला बनवाना, मंदिर बनवाना, गाना बजाना, कपडा पहनना, प्रेम करना,अलंकार

धारण करना,पदग्रहण करना आदि !

नोट- यदि कोई व्यक्ति स्थिर नक्षत्रों के कार्य चर नक्षत्रों या किन्ही और नक्षत्रों में करता है तो उसे हानी ही होती है!

उदाहरण के लिए आप ने चर में नए वस्त्र ख़रीदे या कोई मकान बनवाया तो बार बार वस्त्रों को और मकान को बदलना पड़ेगा!

ऐसा नहीं है की मकान फिर से बनवाना पड़ेगा, हाँ यह भी हो सकता है की मकान में ही फेर बदल करते रहना पड़े !

क्योंकि चर का स्वाभाव ही चलायमान है!

अतः वह कार्य जिनमे मन को स्थिर रखना हो इन्ही नक्षत्रों में करने चाहिए !

२. चल (चर) नक्षत्र:- ७ पुनर्वसु, १५ स्वाति, २२ श्रवण, २३ धनिष्ठा, २४ शतभिषा!

इनमे सवारी करना, यात्रा, मंत्र सिद्धि, हल चलाना, वाहनों को खरीदना, आदि शुभ है!

वह कार्य जिनमे मन को चलायमान रखना हो इन्ही नक्षत्रों में करने चाहिए !

३. उग्र (क्रूर) नक्षत्र:-२ भरणी, १० मघा, ११ पूर्वा फाल्गुनी, २० पूर्वा षाढा, २५ पूर्वा भाद्रपद !

इनमे उग्र कार्य करना अच्छा होता है!

जैसे- तांत्रिक प्रयोग, जहर देना, आग लगाना, मुकद्दमा, दायर करना, शत्रु पर आक्रमण, संधि कार्य, चतुराई चालाकी के काम आदि !

४.साधारण (मिश्र) नक्षत्र :- ३ कृतिका, १६ विशाखा !

इनमे सामान्य कार्य, अग्नि कार्य और उग्र नक्षत्र के कार्य भी किये जा सकते है !

५.क्षिप्र (लघु) नक्षत्र:- १ अस्वनी, ८ पुष्य, १३ हस्त, २८ अभिजित !

इनमे व्यपारारम्भ, स्त्री-पुरष से मैत्री, साँझा, ज्ञान प्राप्ति, खेलना,औषधि तैयार करना,

चित्रकारी, शिल्पकारी,आदि कार्य करना लाभकारी होता है !

इसमें चर नक्षत्रों के काम भी किये जा सकते है!

६.मृदु (मैत्र ) नक्षत्र :- ५ मृगशिरा, १४ चित्रा, १७ अनुराधा, २७ रेवती !

इनमे सभी मित्रता पूर्ण और कोमल कार्य करने चाहिए !

जैसे-गीत गाना, नाटक करना, खेल-कूद, चित्र बनना आदि !

७. तीक्ष्ण (दारुण ) नक्षत्र :- ६ आदर, ९ आश्लेषा, १८ ज्येष्ठा, १९ मूल !

इनमे उग्र कार्य, फूट डालना, प्रहार करना, भूत-प्रेत बाधा निवारण, जादू टोना आदि

करना ठीक होता है !